আডোডি

আডোডি বা অ্যাডোডি হল মার্কিন যুক্তরাষ্ট্রের প্রাচীনতম কৃষ্ণাঙ্গ সমকামী শ্রেনীভুক্ত মানুষদের সংগঠনগুলির মধ্যে একটি। আফ্রিকান বংশোদ্ভূত সমলিঙ্গ-প্রেমী পুরুষদের মধ্যে একতা প্রতিষ্ঠিত করার জন্য ক্লিফোর্ড রলিন্স এই সংস্থার প্রতিষ্ঠা করেছিলেন। ১৯৮৬ সালে মার্কিন যুক্তরাষ্ট্রের ফিলাডেলফিয়া অঞ্চলে এই সংস্থার প্রতিষ্ঠা হয়। প্রতিষ্ঠার পর থেকেই, অ্যাডোডি মার্কিন যুক্তরাষ্ট্রের সমকামীতার ইতিহাসে নিজস্ব স্থান গ্রহন করতে সক্ষম হয়। আফ্রিকান বংশোদ্ভূত সমলিঙ্গ-প্রেমী পুরুষদের সবচেয়ে প্রথম আন্দোলন সমূহের অংশ ছিল এই সংস্থা। মূলত কৃষ্ণাঙ্গ সমকামী পুরুষদের সহায়তার জন্য এই সংস্থা কর্মরত। এছাড়াও আংশিকভাবে এইডস মহামারির সময়েও এরা কাজ করেছে। মহামারির প্রাথমিক সময় সংস্থার পক্ষ থেকে শোক প্রকাশ করা হয় এবং কিভাবে এই রোগ থেকে আরোগ্য লাভ করা সম্ভব, তার জন্য বিভিন্ন প্রচার ও সভারও আয়োজন করেছিল এই সংস্থা। ২০০৩ সালের মধ্যে আডোডি সংস্থা  শহর এবং শহরতলিতে প্রায় কয়েক ডজন শাখার উদ্বোধন করে ফেলে। বর্তমানে ডেট্রয়েট, শিকাগো, ফিলাডেলফিয়া, নিউ ইয়র্ক, ডালাস এবং ওয়াশিংটন, ডিসিতে এই সংস্থার প্রাদেশিক শাখা বর্তমান। এই শাখাগুলোর মধ্যে অনেকেরই নিয়মিত পরিকলপনা আছে এবং তারা বার্ষিক সম্মেলনেরও আয়োজন করে।

আডোডি শব্দটিকে ভুলভাবে আডো শব্দের বহুবচন হিসেবে অনুবাদ করা হয়েছে। আডো হল ইয়োরুবা ভাষার অন্তর্গত একটি শব্দ। এই শব্দের মাধ্যমে একজন পুরুষকে বর্ননা করা হয় যে অন্য একজন পুরুষকে ভালোবাসে। কিন্তু আডো শব্দের জন্য ইয়োরুবা ভাষাতে প্রত্যয় যোগ করে কোন বহুবচন শব্দের উৎপত্তি হয়নি। ইয়োরুবা ভাষায় শব্দ আইফে কথার অর্থ ভালোবাসা, তবে  আসলে এর মাধ্যমে এমন একজন পুরুষকে বোঝানো হচ্ছে যে অন্য পুরুষের সাথে  যৌন সম্পর্ক স্থাপন করেছে। এটি মূলত সমকামীদের বর্ণনা করার জন্য ব্যবহৃত একটি শব্দ।

 তথ্যসূত্র 

 বহিঃসংযোগ 

 আডোডি - অফিসিয়াল ওয়েবসাইট

বিষয়শ্রেণী:১৯৮৩-এ প্রতিষ্ঠিত সংগঠন
বিষয়শ্রেণী:১৯৮৩-এ পেনসিলভেনিয়ায় স্থাপনা
বিষয়শ্রেণী:ফিলাডেলফিয়ার আফ্রিকান-আমেরিকান ইতিহাস
বিষয়শ্রেণী:আফ্রিকান-আমেরিকান এলজিবিটিকিউ সংগঠন
বিষয়শ্রেণী:ফিলাডেলফিয়া ভিত্তিক এলজিবিটিকিউ সংগঠন